tomron87/hebrew-wikipedia-sentences-corpus huggingface dataset:
דקה לאחר מכן, רגע של מחלוקת במשחק כאשר ליברפול דרשה פנדל לאחר נגיעת יד של קאריסו, אך השופט סימן להמשיך.
בדקה ה-25, לאחר דקות של רגיעה במשחק ללא מצבים מסוכנים, פרץ לאלאנה מאגף ימין המסוכן של ליברפול, חתך למרכז והכניס כדור עומק לעברו של סטארידג'.
הזווית הקשה והסגירה הנכונה של סוריה מנעו מסטארידג' מצב נוח לכיבוש, והבעיטה שלו נבלמה אצל השוער.
סביליה מצדה הפגינה שליטה פיזית וטכנית ובדקה ה-32 קיבלה הזדמנות לשער מרהיב, לאחר כדור קרן מצד שמאל.
הכדור הגיע הרחק לצד ימין, שם המשיך אותו קוקה למרכז הרחבה.
לאחר ניסיון הרחקה לא מוצלח, שלח גאמיירו בעיטת מספרת שהכניעה את סימון מיניולה אך פספסה במעט את המסגרת.
בדקה ה-35 עלתה ליברפול ראשונה על לוח התוצאות בשער מרהיב.
שיתוף פעולה של צמד הברזילאים הסתיים במסירה של קוטיניו לסטארידג' על קו הרחבה מצד שמאל.
החלוץ התקדם שני צעדים לתוך הרחבה, ושלח כדור מסובב ועוצמתי בחלק החיצוני של רגל שמאל לפינה הרחוקה של סוריה.
1-0 לליברפול, ביצוע מרשים של סטארידג'.
שלוש דקות עברו וליברפול המתלהבת כמעט והכפילה את התוצאה, לאחר שקליין פרץ בימין ומסר ללאלאנה ברחבה, אך האחרון התמהמה בבעיטה ונבלם לקרן.
את הקרן של ג'יימס מילנר נגח דיאן לוברן אל הרשת, אך השער נפסל בטענת נבדל נגד סטארידג', שבניסיון להמשיך את הכדור של לוברן הרים רגל, הפריע לשוער ובכך התערב במהלך.
ליברפול המשיכה ללחוץ בעוד סביליה התקשתה לחזור למשחק, ובדקת הסיום של המחצית, מהלך יפה של ליברפול הסתיים במסירת רוחב חזקה של קליין מאגף ימין, אך סטארידג' ופירמינו לא הצליחו להסיט את הכדור אל הרשת והוא יצא החוצה.
המחצית הראשונה בשליטתה של ליברפול הגיעה לסיומה עם יתרון 1-0 לשחקניו של קלופ בהפסקה.
שחקניו של אמרי עלו חדורי מוטיבציה למחצית השנייה, וכבר לאחר 17 שניות בלבד הצליחו להשיג את השוויון, בעקבות טעות כפולה של אלברטו מורנו, שחקנה של ליברפול שעבר אליה מסביליה, עמה זכה בליגה האירופית שנתיים קודם לכן.
בתחילה הרחיק מורנו בנגיחה לא טובה שהגיעה אל מריאנו.
הברזילאי השתלט, פרץ מימין וניצל תיקול רע של מורנו כדי להעביר את הכדור בין רגליו.
בצעד מהיר נוסף נכנס מורנו לרחבה ושלח כדור רוחב שהותיר את גאמיירו לבד, והחלוץ הקדים את מיניולה ואיזן מקרוב לשוויון 1-1.
עדות נוספת לשינוי במאזן הכוחות התקבל שתי דקות מאוחר יותר.
כדור עומק מוצלח הותיר את גאמיירו לפרוץ באחד על אחד עד מיניולה.
החלוץ נכנס לתוך הרחבה, אך עשה צעד מיותר אחד לפני הבעיטה ואפשר לקולו טורה לחסום אותו בגלישה מתוזמנת ולהרחיק לקרן.
בדקה ה-60 התקרב גאמיירו פעם נוספת לשער שני, לאחר שכדור חוץ לתוך הרחבה מאגף שמאל ננגח לאחור על ידי סטיבן אנזונזי והותיר את גאמיירו לבד לחלוטין מול מיניולה.
גאמיירו המשיך בנגיעה למרכז השער ומיניולה הציל את ליברפול ממצב מסוכן.
בדקה ה-64 השלימה סביליה מהפך מוצדק בשער מרהיב.
ויטולו פרץ היטב מהמרכז, השלים מסירה כפולה עם הקפטן קוקה, המשיך למסירה כפולה עם באנגה, וכ-16 מטרים מהשער העביר את הכדור לקוקה שבנגיעה שלח כדור מדויק לפינה של מיניולה, שקבע 2-1 לסביליה ושער ראשון לקפטן במסגרת אירופית מזה 24 משחקים.
שש דקות בלבד עברו, וקוקה השלים צמד וקירב את סביליה לניצחון.
המהלך החל בתוך הרחבה אצל באנגה, שניסה להעביר כדור רוחב.
הכדור פגע בשחקן הגנה וניתז לכיוונו של קוקה מרגליו של שחקן הגנה אחר, כך שקוקה, על אף שהיה בעמדת נבדל, קיבל את הכדור מהגנת ליברפול, ומקרוב בעט כדור שמיניולה הצליח להדוף רק לתוך הרשת.
בהחלטה נכונה, השער אושר, וזאת לאחר שהקוון הניף דגל בתחילה, אך הוריד אותו בהמשך המהלך.
אנשי ליברפול סירבו להשלים עם ההחלטה, המאמן קלופ התעמת עם אנשי השיפוט, ומרטין שקרטל, שהתחמם על הקו וכלל לא שותף במשחק, ספג כרטיס צהוב לאחר ויכוחים עם צוות השיפוט.
בדקות אלו ליברפול נראיתה מבולבלת וחסרת מוטיבציה, וסביליה התקרבה לשער רביעי יותר מאשר ליברפול לשער מצמק.
לקראת הסיום ניסתה ליברפול לאיים יותר על שערה של סביליה, אך ללא הצלחה.
ניצחון 3-1 לחניכיו של אמרי לאחר מחצית שנייה מוצלחת מאוד, וזכייה שלישית ברציפות בתואר לסביליה.
סביליה ליברפולשערים 3 1בעיטות לשער 11 10בעיטות למסגרת 4 4החזקה בכדור46%54%קרנות 7 4עבירות 9 19נבדלים 3 1כרטיסים צהובים 4 3כרטיסים אדומים 0 0
גמר הליגה האירופית 2017 התקיים בפרנדס ארנה בסולנה, שוודיה ב-24 במאי 2017, ובו נקבע כי הזוכה בטורניר הליגה האירופית לעונת 2016/2017 היא מנצ'סטר יונייטד האנגלית, שניצחה במשחק את אייאקס אמסטרדם ההולנדית בתוצאה 2-0. הייתה זו המהדורה ה-46 של המפעל, והשמינית מאז המעבר מגביע אופ"א לליגה האירופית.
הייתה זו הופעתה הראשונה של מנצ'סטר יונייטד בגמר גביע אופ"א/הליגה האירופית.
זכייתה הראשונה בתואר הפכה אותה לקבוצה החמישית בהיסטוריה שמשלימה זכייה בכל שלושת התארים האירופים הבכירים - גביע אירופה לאלופות/ליגת האלופות, גביע אופ"א/הליגה האירופית וגביע אירופה למחזיקות גביע שבוטל ב-1999. בכך, הצטרפה הקבוצה ליובנטוס, אייאקס, באיירן מינכן וצ'לסי שעשו זאת לפניה.
הייתה זו ההופעה ה-14 של קבוצה אנגלית בגמר המפעל, והזכייה האנגלית השמינית בתואר.
יונייטד הייתה הקבוצה האנגלית החמישית שזוכה בתואר, אחרי טוטנהאם הוטספר, ליברפול, איפסוויץ' טאון וצ'לסי.
מנגד, העפילה אייאקס בפעם השנייה בלבד בגמר המפעל, 24 שנים לאחר שניצחה את טורינו בגמר גביע אופ"א 1992. כמו כן, היא הייתה להולנדית הראשונה מאז פיינורד בגמר גביע אופ"א 2002 שמעפילה לגמר המפעל.
היה זה המפגש האירופי החמישי בין שני המועדונים, כאשר ארבעת הקודמים התקיימו בשתי עונות שונות במסגרת גביע אופ"א/הליגה האירופית, בשלבי הנוקאאוט (בשיטת בית-חוץ).
המאזן עד למשחק הגמר עמד על שני ניצחונות לכל קבוצה, אך בשני המקרים הדיחה מנצ'סטר את אייאקס בסיכום שני מפגשים.
שתי הקבוצות החלו את דרכן במפעל בשלב הבתים.
מנצ'סטר יונייטד העפילה ישירות לשלב הבתים בעקבות זכייתה בגביע ה-FA עונה קודם לכן, וזאת על אף שהייתה מעפילה גם בזכות המקום החמישי בו סיימה עונה קודם לכן בפרמייר ליג.
אייאקס, סגנית אלופת הולנד עונה קודם לכן, החלה את העונה במוקדמות ליגת האלופות והעפילה לשלב הפלייאוף, אך הודחה בשלב זה והמשיכה את דרכה האירופית בשלב הבתים של הליגה האירופית.
בעקבות הזכייה בתואר, זכתה יונייטד בשריון לעונה הבאה בשלב הבתים של ליגת האלופות, בעקבות זכייתה של ריאל מדריד בליגת האלופות באותה העונה.
במשחק עצמו כבש פול פוגבה את השער הראשון בדקה ה-18, לאחר בעיטה שפגעה בדווינסון סאנצ'ס והטעתה את השוער.
שלוש דקות לתוך המחצית השנייה, קבע הנריך מחיתריאן את תוצאת הסיום, 2-0 ביונייטד, לאחר שכבש מקרוב בתום מהלך שהחל בכדור קרן.
מנצ'סטר יונייטד החלה את דרכה בטורניר בשלב הבתים.
היא הוגרלה מקבוצת הדירוג הראשונה, לבית שכלל את פיינורד, פנרבחצ'ה וזוריה לוהנסק.
את שלב הבתים פתחה יונייטד בהפסד חוץ, 1-0 לפיינורד, משער ניצחון של טוני וילהנה כעשר דקות לסיום.
שער בודד של זלאטן איברהימוביץ' העניק ליונייטד ניצחון דחוק, 1-0 ביתי על זוריה.
במשחק הביתי מול פנרבחצ'ה נראיתה יונייטד טוב יותר וניצחה 4-1. פול פוגבה פתח בפנדל לאחר כחצי שעה, אנתוני מרסיאל כבש אף הוא בפנדל שלוש דקות מאוחר יותר, ופוגבה השלים צמד בתוספת הזמן של המחצית.
את החצי השני פתחה יונייטד עם שער של ג'סי לינגארד, כאשר בדקות הסיום צימק רובין ואן פרסי מול קבוצתו לשעבר, 4-1 בסיום.
אלא שמשחק לאחר מכן, בחוץ מול אותה היריבה, ירדה מנצ'סטר מנוצחת בפעם השנייה בטורניר.
מוסה סואו כבש כבר לאחר שתי דקות, ג'רמיין לנס הכפיל במחצית השנייה, ושער מצמק של ויין רוני דקה לסיום קבע את תוצאת המשחק, 2-1 לטורקים.
יונייטד ירדה למקום השלישי בבית, אך במשחק הבא חזרה לנצח.
רוני העניק לה יתרון 1-0 ביתי מול פיינורד בהפסקה, ובחצי השני נהנתה יונייטד משער של חואן מאטה, שער עצמי של השוער בראד ג'ונס, ושער של לינגארד בתוספת הזמן כדי לקבוע 4-0 בסיום.
את שלב הבתים סיימה יונייטד בניצחון 2-0 באודסה, משערים של הנריך מחיתריאן ושל זלאטן במחצית השנייה.
בתום ששת מחזורי שלב הבתים ניצבה יונייטד במקום השני, שהספיק לה להעפלה לשלבי הנוקאאוט.
בשלב הנוקאאוט הראשון פגשה מנצ'סטר את סנט אטיין הצרפתית.
במשחק הראשון בבית, תצוגה מרשימה של זלאטן הסתיימה עם שלושער וניצחון ביתי 3-0. בגומלין, שער של מחיטריאן לאחר כרבע שעה קבע את תוצאת המשחק, 1-0 ביונייטד וניצחון 4-0 בסיכום המפגשים, בדרך לשמינית הגמר.
בשלב השמינית פגשה יונייטד את רוסטוב, שהדיחה את אייאקס בפלייאוף ההעפלה לליגת האלופות, ונשרה בעצמה לליגה האירופית לאחר שסיימה שלישית בשלב הבתים.
במשחק הראשון כבש מחיטריאן לאחר 35 דקות, אך שמונה דקות בתוך המחצית השנייה איזן אלכסנדר בוחארוב את התוצאה וקבע 1-1 בסיום.
ההכרעה עברה לאולד טראפורד, שם שער של מאטה בדקה השבעים קבע את תוצאת המשחק, 1-0 ביונייטד.
עם 2-1 בסיכום המפגשים, העפילה יונייטד לשלב הבא.
ברבע הגמר פגשה יונייטד את אנדרלכט הבלגית.
במשחק הראשון בחוץ שוב היה זה מחיטריאן שכבש ראשון במחצית הראשונה.
ארבע דקות בלבד לתום המשחק, איזן לאנדר דנדונקר את התוצאה, 1-1 בסיום.
מחיטריאן המשיך את הכושר הטוב עם שער לאחר עשר דקות באולד טראפורד, אך שוב שמטה מנצ'סטר את היתרון כשסופיאן האני איזן בדקה ה-32. התוצאה נשמרה עד לסיום, ושתי הקבוצות הלכו להארכה.
בדקה ה-107 השיגה יונייטד את שער הניצחון, מרקוס רשפורד העניק לה 2-1 שהספיק עד לסיום.
בחצי הגמר פגשה יונייטד יריבה נוספת של אייאקס בעונה האירופית, סלטה ויגו הספרדית, שפגשה את ההולנדים בשלב הבתים.
במשחק הראשון בחוץ שוב כבש רשפורד שער לזכות יונייטד, וקבע את תוצאת המשחק בדקה ה-67, 1-0 בסיום.
בגומלין הביתי כבש מרואן פלאיני את שערו האירופי הראשון באותה העונה והעלה את מנצ'סטר ליתרון בדקה ה-17. פקונדו רונקגליה השווה את התוצאה בדקה ה-85, וסלטה הייתה זקוקה לשער נוסף כדי להעפיל לגמר, אך כשלה להשיגו ועם ניצחון 2-1 בסיכום המפגשים, העפילה מנצ'סטר יונייטד לגמר הליגה האירופית הראשון בתולדות המועדון.
סגנית אלופת הולנד פתחה את משחקיה האירופים במוקדמות ליגת האלופות, כמדורגת במסלול הלא-אלופות, והוגרלה לשחק בסיבוב השלישי מול פאוק סלוניקי היוונית.
במשחק הראשון, דיאלמה קמפוס העלה את היוונים ליתרון חוץ מפתיע בדקה ה-27, אך קספר דולברג איזן בדקה ה-58 וקבע את תוצאת המשחק.
בגומלין הביתי שוב נקלעה אייאקס לפיגור, כאשר סטפנוס אתנסיאדיס כבש כבר לאחר ארבע דקות.
פנדל מדויק של דייבי קלאסן בתוספת הזמן של המחצית איזן לשוויון 1-1, ובדקה ה-88, דקות ספורות לפני הארכה, השלים קלאסן מהפך עם שער שני, ששלח את אייאקס לפלייאוף ההעפלה לשלב הבתים.
בשלב הפלייאוף פגשה אייאקס את רוסטוב הרוסית, שחיפשה הופעה ראשונה בשלב הבתים של ליגת האלופות.
במשחק הראשון העלה כריסטיאן נובואה את רוסטוב ליתרון חוץ לאחר 13 דקות, אך קלאסן איזן בפנדל כעבור פחות מחצי שעה.
תוצאת המחצית נשמרה עד לסיום, 1-1. בגומלין ברוסטוב על הדון קבע סרדאר אזמון יתרון 1-0 לרוסטוב בהפסקה.
במחצית השנייה כשלה אייאקס הגנתית וספגה שלוש פעמים בעשרים הדקות הראשונות של המחצית.
אלכסנדר ירוחין, נובואה ודמיטרי פולוז קבעו 4-0 מרשים לרוסטוב, קלאסן רק צימק בפנדל לפני הסיום, 4-1 בתום המשחק, ועם 5-2 בסיכום הודחה אייאקס הישר לשלב הבתים של הליגה האירופית.
לאחר האכזבה במוקדמות ליגת האלופות, הוגרלה בקבוצת הדירוג הראשונה לבית ז' עם סלטה ויגו, סטנדרד לייז' ופנאתינאיקוס.
במשחק הראשון יצאה אייאקס למשחק חוץ ביוון, וספגה שער ממרקוס ברג כבר בדקה החמישית.
ברטרנד טראורה החזיר את ההולנדים למשחק בדקה ה-33, ויאירו רידוולד השלים מהפך במחצית השנייה בדרך לניצחון 2-1 בסיום.
במשחק השני גברה אייאקס 1-0 בבית על סטנדרד לייז' משער של דולברג במחצית הראשונה.
את סיבוב המשחקים הראשון סיימה אייאקס עם שוויון 2-2 מול סלטה.
חכים זיאש העלה את אייאקס ליתרון לאחר כעשרים דקות, אך פחות מעשר דקות לאחר מכן איזן אנדראו פונטאס את התוצאה.
אמין יונס החזיר לאייאקס את היתרון לאחר כשבעים דקות, אך שוב כשלה אייאקס לשמור על היתרון, וכעבור עשר דקות ספגה שוויון של פביאן אוריאנה, 2-2 בסיום.
במשחק הביתי מול סלטה הפגינה אייאקס יכולת מרשימה.
דולברג העלה אותה ליתרון לפני תום המחצית הראשונה, זיאש ויונס קבעו 3-0 במחצית השנייה, יון גווידטי ויאגו אספס רק צמצמו בדקות האחרונות, 3-2 לאייאקס בסיום.
במשחק הבא אירחה אייאקס את פנאתינייקוס, וגברה עליה 2-0 משערים של לאסה שונה וקני טטה, ואת שלב הבתים סיימה בשוויון 1-1 בלייז', כשאנוואר אל גאזי קבע 1-0 במחצית הראשונה לזכותה של אייאקס, ובניטו ראמן איזן לפני הסיום.
את שלב הבתים סיימה אייאקס בבטחה בפסגת הבית, ללא הפסדים.
בסיבוב הנוקאאוט הראשון פגשה אייאקס את לגיה ורשה הפולנית.
לאחר שוויון 0-0 בחוץ, עברה ההכרעה לאמסטרדם ארינה, שם כבש ניק וירחבר את השער היחיד בדו-קרב לאחר 49 דקות.
1-0 לאייאקס בסיכום שני המפגשים, בדרך לשמינית הגמר.
בשלב שמינית הגמר פגשה אייאקס את פ.צ.
במשחק הראשון בחוץ, כבש ראסמוס פאלק כבר בדקה הראשונה.
דולברג איזן לזכות אייאקס, אך אנדראס קורנליוס קבע את תוצאת המשחק בדקה השישים, 2-1 לקופנהגן בסיום.
בגומלין הביתי כבש דולברג ראשון לזכות אייאקס, וטראורה בפנדל בתוספת הזמן של המחצית הראשונה קבע 2-0 לאייאקס, שהספיק לה כדי למחוק את ההפסד מהמשחק הראשון.
לאחר שני דו-קרבים קשים, פגשה אייאקס את שאלקה 04 ברבע הגמר.
דייבי קלאסן העניק לקבוצתו ניצחון ביתי מרשים, לאחר שכבש בפנדל במחצית הראשונה והשלים צמד בחצי השני, 2-0 בסיום.
בגומלין ניסתה אייאקס לשמור על היתרון, אך נכנעה לשערים של לאון גורצקה בדקה ה-53 ושל גידו בורגשטאלר שלוש דקות אחר כך, שקבעו 2-0 לשאלקה, תוצאה שנשמרה עד לסיום.
ההכרעה עברה להארכה, שם קבע דניאל קליגיורי 3-0 לשאלקה בדקה ה-101, יתרון שהיה מספיק לשאלקה כדי להעפיל.
בדקה ה-111 כבש וירחבר שער חוץ יקר לזכות אייאקס, צימק את התוצאה והחזיר את היתרון בסיכום המפגשים לאייאקס.
שאלקה חיפשה שער נוסף שיכריע את ההתמודדות, אך לא הצליחה לכבוש ואף ספגה בדקה האחרונה שער של יונס.
3-2 לשאלקה במשחק, אך בסיכום 4-3 לאייאקס בדרך לחצי הגמר.
הדרך הקשה של אייאקס לגמר המשיכה עם מפגש מול אולימפיק ליון הצרפתית בחצי הגמר.
במשחק הראשון בבית קבעו טראורה ודולברג 2-0 לאייאקס בהפסקה.
יונס פתח את החצי השני עם שער נוסף, מתייה ולבואנה צימק עבור ליון, אך שער שני של טראורה קבע 4-1 מרשים לאייאקס בסיום.
ההולנדים יצאו למשחק חוץ עם יתרון מבטיח, ודולברג העלה אותם ליתרון לאחר פחות מחצי שעה.
ליון הגיבה עם צמד של אלכסנדר לאקזט בדקה האחרונה של המחצית הראשונה, רשיד גזאל קבע 3-1 פחות מעשר דקות לסיום, אך ליון לא השכילה לכבוש שער נוסף ועם 5-4 בסיכום שני המפגשים, העפילה אייאקס לגמר הליגה האירופית השני בתולדותיה.
מנצ'סטר יונייטד הגיעה למשחק הגמר תחת המאמן ז'וזה מוריניו, שהעפיל בפעם הרביעית בקריירה לגמר אירופי, כשבאמתחתו מאזן מושלם במשחקי גמר אירופים, אליהם העפיל כמאמן פורטו ואינטר מילאנו.
מוריניו חסר חמישה שחקני סגל, בהם אשלי יאנג, זלאטן איברהימוביץ', לוק שו ומרקוס רוחו הפצועים, וכן אריק באיי המושעה.
כריס סמולינג, שהיה בספק להתמודדות, פתח במרכז ההגנה לצדו של דיילי בלינד, ומרקוס רשפורד מילא את מקומו של זלאטן בחוד ההתקפה כחלוץ בודד.
השוער סרחיו רומרו פתח במקום דויד דה חאה, כפי שעשה לאורך העונה האירופית, וגם שחקנים ותיקים בדמותם של ויין רוני ומייקל קאריק פתחו את המשחק על הספסל.
מנגד, העלה פיטר בוס את אייאקס לגמר האירופי הראשון שלה מזה 21 שנים, והעלה הרכב צעיר מאוד.
עם ממוצע גילאים של 22 שנים ו-285 ימים, היה ההרכב של בוס לצעיר ביותר בתולדות משחקי הגמר האירופים.
מהסגל של בוס נעדרו ניק וירחבר המושעה ודיילי סינקגראבן הפצוע.
ההרכב של בוס כלל שלושה קשרים במרכז, בהם הקפטן דייבי קלאסן, ושלושה שחקני חוד, כאשר קספר דולברג הדני במרכז ההתקפה, ומצדיו אמין יונס וברטרנד טראורה.
דוד נרס הברזילאי ויוסטין קלייברט, בנו של כדורגלן העבר פטריק קלייברט, פתחו על הספסל.
המשחק נפתח בדקת דומייה לזכר קורבנות הפיגוע במנצ'סטר ארנה, יומיים לפני הגמר.
שחקני שתי הקבוצות עלו לשחק עם סרטים שחורים על זרועותיהם.
כבר עם שריקת הפתיחה הגיעה יונייטד למצב מסוכן ראשון.
כדור עומק של חואן מאטה לכיוונו של הנריך מחיתריאן בתוך הרחבה גרם לבלבול והתנגשות בין השוער אנדרה אוננה שיצא לכדור לבין המגן יואל ולטמן ששמר על מחיטריאן.
הכדור ניתז עד לפול פוגבה שעצר על החזה ובעט מהאוויר מכ-22 מטרים, אך הכדור חמק ליד הקורה.
בעוד היונייטד פתחו בהתלהבות וחיפשו את השער, שחקניה של אייאקס נראו מעט מבולבלים בדקות הפתיחה והתקשו להיכנס למשחק.
בדקה העשירית שוב הייתה קרובה יונייטד לכיבוש, כאשר פוגבה המשיך בעקב הוצאת חוץ מאגף שמאל, הכדור הגיע למאטה שהמשיך בנגיעה למרכז מתוך הרחבה, ממש על קו הרוחב, אך הכדור החמיץ במעט את מרואן פלאיני.
בדקה ה-15 הגיעה אייאקס להזדמנות ממשית ראשונה, כאשר יונס עבר בקלות באגף שמאל ומסר לטראורה שהמתין בתוך הרחבה.
טראורה עצר ובעט כדור גבוה לפינה הקרובה, רומרו קלט את הכדור.
בדקה ה-18 הגיע השער הראשון במשחק, לזכותה של מנצ'סטר יונייטד.
פלאיני מסר לפוגבה, שבעט מ-18 מטרים כדור חזק ושטוח שפגע בדווינסון סאנצ'ס, שינה כיוון לחלוטין וקפץ מעל לידו של אוננה, 1-0 למנצ'סטר יונייטד.
פריצה של הקפטן אנטוניו ולנסיה לתוך הרחבה הותירה אותו חופשי והוא בעט בעוצמה לפינה הקרובה, אוננה היה במקום והדף.
מן העבר השני, מסירה כפולה בין טראורה לדולברג הותירה את הראשון בפריצה באגף ימין של הרחבה.
מתאו דרמיאן היה במקום כדי להפיל עצמו בין טראורה לכדור, ובכך למנוע מהחלוץ מצב כיבוש.
בסיומה של המחצית הראשונה, 1-0 ביונייטד.
אייאקס, על אף ששלטה בכדור כשני שלישים מהזמן ובעטה יותר לעבר השער מיריבתה, הייתה מאוד לא מדויקת, עם מספר רב של איבודי כדור ומסירות לא טובות, והתקשתה מאוד מול ההגנה המסודרת של חניכיו של מוריניו.
פתיחת המחצית השנייה הייתה שייכת למנצ'סטר יונייטד, שהצליחה בשלב מוקדם של החצי השני להכפיל את היתרון.
כדור קרן של מאטה מימין מצא את הראש של סמולינג, שהוריד בראשו לתוך תיבת החמש.
מחיטריאן, עם גבו אל השער ובחצי מספרת, שלח את הכדור בנגיעה מקרוב אל הרשת, 2-0 למנצ'סטר יונייטד.
בדקות הבאות נרגע במעט קצב המשחק, ושתי הקבוצות התקשו להגיע למצבי כיבוש.
בדקה ה-65 התקרבה יונייטד לשער שלישי, כאשר פוגבה הגביה מימין ופלאיני הקדים את ולטמן ונגח בעוצמה, אך אוננה קלט.
בדקה ה-87 פרץ המחליף ג'סי לינגארד פנוי לגמרי מקו החצי לכיוון הרחבה.
סאנצ'ס הצליח להדביק את המרחק ממנו ובתיקול מדויק בתוך הרחבה מנע ממנו בעיטה לשער.
בסיום, 2-0 למנצ'סטר יונייטד, שזוכה לראשונה בתולדותיה בליגה האירופית.
ניצחון מוצדק לחניכיו של מוריניו, שעל אף ששלטו בכדור רק בכשליש מהזמן, ובעטו שש פעמים לשער לעומת 17 בעיטות של ההולנדים, הצליחו להיות מדויקים ומסוכנים יותר, ויתרונם לא עמד בסכנה לאורך המשחק.
מנצ'סטר יונייטד אייאקס אמסטרדםשערים 2 0בעיטות לשער 6 17בעיטות למסגרת 4 3החזקה בכדור33%67%קרנות 2 5עבירות 17 15נבדלים 1 0כרטיסים צהובים 3 3כרטיסים אדומים 0 0
גמר הליגה האירופית 2018 התקיים בפארק אולימפיק ליון בליון, צרפת ב-16 במאי 2018, ובו נקבע כי הזוכה בטורניר הליגה האירופית לעונת 2017/2018 היא אתלטיקו מדריד הספרדית, שניצחה במשחק את אולימפיק מרסיי הצרפתית בתוצאה 0–3. הייתה זו המהדורה ה-47 של המפעל, והתשיעית מאז המעבר מגביע אופ"א לליגה האירופית.
אתלטיקו מדריד זכתה בתואר בפעם השלישית בתולדותיה, והראשונה מאז גמר הליגה האירופית 2012. כל זכיותיה (כולל הראשונה ב-2010) התרחשו בעידן הליגה האירופית.
אתלטיקו השתוותה לליברפול, יובנטוס ואינטר מילאנו כסגנית הזכיות במפעל, והיא היחידה מבין הארבע שמעולם לא הפסידה בגמר המפעל.
היא העמיקה את שליטת קבוצות הכדורגל הספרדיות במפעל עם הזכייה ה-11 של קבוצה ספרדית מלה ליגה, יותר מכל מדינה אחרת.
מנגד, מרסיי המשיכה את המאזן הקבוצתי והלאומי הצרפתי העגום במשחקי גמר המפעל.
הייתה זו הופעתה השלישית של מרסיי בגמר, והיא כשלה לנצח בכל אחד מהמפגשים.
גם בפעם הקודמת, בגמר גביע אופ"א 2004, הפסידה מרסיי לקבוצה ספרדית, ולנסיה.
בסך הכול חמש פעמים העפילה קבוצה צרפתית למשחק גמר המפעל, אך בכל המקרים נותרה ללא ניצחון.
בעבר נפגשו אתלטיקו ומרסיי פעמיים במסגרת אירופית.
בשני המקרים נפגשו השתיים בליגת האלופות, והמאזן עמד על ניצחון אחד לאתלטיקו ותוצאת תיקו אחת.
אתלטיקו מדריד החלה את דרכה האירופית באותה העונה בשלב הבתים של ליגת האלופות, לאחר שסיימה את העונה החולפת במקום השלישי בטבלת הליגה הספרדית.
היא נשרה לליגה האירופית לאחר שסיימה שלישית בבית.
מרסיי התחילה את דרכה בסיבוב המוקדמות השלישי של הליגה האירופית, אליו העפילה לאחר שסיימה חמישית בליגה הצרפתית בעונה החולפת.
היא חלפה על פני שני סיבובי מוקדמות בדרך לשלב הבתים של המפעל.
בעקבות זכייתה של אתלטיקו, היא זכתה במקום בשלב הבתים בעונת 2018/2019 בליגת האלופות.
עם זאת, מאחר שהבטיחה את מקומה בשלב זה גם דרך מיקום הליגה שלה, הכרטיס עבר לאולימפיק ליון, שסיימה שלישית בליגה הצרפתית באותה העונה.
במשחק עצמו הצטיין קשרה הצרפתי של אתלטיקו, אנטואן גריזמן, שכבש את השער הראשון בדקה ה-21 וקבע את תוצאת המחצית.
ארבע דקות בתוך המחצית השנייה השלים גריזמן צמד, ודקה לסיום קבע גבי את תוצאת הסיום, 3-0 לאתלטיקו מדריד.
חובההפרשנק' רד בול זלצבורג6330716+12 אולימפיק מרסיי62224408 קוניאספור6132462–6 ויטוריה דה גימארייש6123594–5הליגה האירופיתיריבהסיכוםמשחק ראשוןמשחק שנייריבהסיכוםמשחק ראשוןמשחק שני פ.צ.
אתלטיקו מדריד החלה את דרכה בשלב הבתים של ליגת האלופות, שם הוגרלה מהדרג השני לצדן של רומא, צ'לסי וקרבאך.
את משחקיה פתחה אתלטיקו בשוויון 0-0 בסטאדיו אולימפיקו ברומא.
במשחק השני אירחה את צ'לסי והובילה עליה במחצית משער של אנטואן גריזמן בפנדל, אך אלברו מוראטה איזן במחצית השנייה, ומישי בטשואיי השלים מהפך דרמטי עמוק בתוך תוספת הזמן.
במשחק הבא נעצרה אתלטיקו עם שוויון 0-0 מאכזב מול קרבאך בחוץ.
גם במחזור הרביעי לא השכילה אתלטיקו לאסוף ניצחון ראשון, לאחר שנקלעה לפיגור ביתי בהפסקה משער של מיצ'ל.
תומאס פארטי איזן במחצית השנייה, אך בסיום הצליחה אתלטיקו להשיג שוויון 1-1 בלבד.
את ניצחון הבכורה שלה באותה עונה באירופה השיגה אתלטיקו בבית מול רומא, משערים של גריזמן כעשרים דקות לסיום, ושל קווין גאמיירו חמש דקות לסיום.
לפני מחזור הנעילה כבר הבטיחה אתלטיקו את המקום השלישי, אך הייתה צריכה לקוות לתרחיש לא סביר (הפסד של רומא לקרבאך וניצחון על צ'לסי) כדי להעפיל.
בפועל, רומא גברה על קרבאך, ואתלטיקו לא הצליחה לגבור על צ'לסי.
סאול ניגס העלה אותה ליתרון בדקה ה-56, אך שער עצמי של סטפן סאביץ' קבע שוויון 1-1 בסיום.
עם ניצחון אחד בלבד בשלב הבתים, סיימה אתלטיקו את דרכה במפעל ונשרה לשלבי הנוקאאוט של הליגה האירופית.
בשלב הנוקאאוט הראשון פגשה אתלטיקו את פ.צ.
במשחק הראשון בחוץ נקלעה אתלטיקו לפיגור מפתיע משער של ויקטור פישר לאחר רבע שעה, אך השיגה שוויון תוך שש דקות מרגליו של סאול, ורבע שעה מאוחר יותר השלימה מהפך משער של גאמיירו.
גריזמן הגדיל את היתרון בדקה ה-71, ושש דקות לאחר מכן כבש ויטולו כדי לקבוע את תוצאת המשחק, 4-1 לאתלטיקו.
את הגומלין הביתי הכריע גאמיירו לאחר שבע דקות, 1-0 בסיום ועם 1–5 בסיכום המשיכה אתלטיקו לשמינית הגמר.
בשמינית הגמר פגשה אתלטיקו את לוקומוטיב מוסקבה הרוסית.
במפגש הראשון באצטדיון ונדה מטרופוליטנו כבש סאול בדקה ה-22 וקבע את תוצאת המחצית.
דייגו קוסטה הכפיל עם פתיחת המחצית השנייה, וקוקה קבע את תוצאת המשחק בדקה האחרונה, 3-0 לאתלטיקו.
עם היתרון הנוח יצאה אתלטיקו ל-RZD ארנה במוסקבה, ועלתה ליתרון חוץ של אנחל קוריאה לאחר כרבע שעה.
מאצ'יי ריבוס איזן לאחר ארבע דקות בלבד וקבע שוויון 1-1 במחצית, אך לאחר ההפסקה הציגה אתלטיקו יכולת התקפית מרשימה.
סאול כבש שתי דקות מפתיחת המחצית השנייה, פרננדו טורס כבש בפנדל בדקה ה-65 והשלים צמד חמש דקות לאחר מכן, וחמש דקות לסיום קבע גריזמן את תוצאת הסיום, 5-1 לאתלטיקו, שעולה לרבע הגמר עם 1–8 מרשים בסיכום.
ברבע הגמר פגשה אתלטיקו את ספורטינג ליסבון הפורטוגלית.
במשחק הראשון בבית הבקיע קוקה כבר בדקה הראשונה, וגריזמן קבע את תוצאת המשחק בדקה הארבעים, 2-0 בסיום.
בגומלין כבש פרדי מונטרו בדקה ה-28 לזכות ספורטינג, אך עד לסיום לא נכבשו שערים נוספים.
2-1 בסיכום לאתלטיקו בדרכה לחצי הגמר.
במאבק על הכרטיס לגמר פגשה אתלטיקו את ארסנל האנגלית.
המשחק הראשון נערך באצטדיון האמירויות בלונדון, ולאחר כשעה ללא שערים, כבש אלכסנדר לאקזט לזכות ארסנל.
שמונה דקות לסיום העניק גריזמן לקבוצתו שער חוץ יקר שקבע שוויון 1-1 בסיום, וההכרעה עברה למדריד.
במשחק הגומלין כבש דייגו קוסטה את שער הניצחון לזכות אתלטיקו עמוק בתוספת הזמן של המחצית הראשונה.
1-0 בסיום לאתלטיקו, ועם 1–2 בסיכום שני המפגשים, העפילה הקבוצה לגמר השלישי בתולדותיה במפעל.
הקבוצה הצרפתית החלה את דרכה כבר בשלב המוקדמות של הליגה האירופית.
היא הוגרלה כמדורגת בסיבוב המוקדמות השלישי מול אוסטנדה הבלגית.
במשחק הראשון בבית עלתה מרסיי ליתרון משער של ואלר ז'רמן כבר בדקה השנייה.
הבלגים איזנו מפנדל של סבסטיאן סיאני בדקה ה-26, אך שש דקות אחר כך החזיר מורגן סנסון את היתרון למרסיי.
במחצית השנייה השלים ז'רמן צמד וקבע 1–3 לאחר כשעה של משחק.
נוולדג' מוסונה החזיר את הבלגים למשחק עם 2–3 בדקה ה-69, אך ז'רמן השלים שלושער בדקה ה-82 וקבע את תוצאת הסיום, 4-2 למרסיי.
לאחר גומלין מאופס באוסטנדה, המשיכה מרסיי לשלב הפלייאוף.
מרסיי, שהמשיכה כמדורגת גם בפלייאוף, פגשה את דומז'אלה הסלובנית במאבק על הכרטיס לשלב הבתים.
במשחק הראשון בחוץ ספגה מרסיי שער של אמדיי וטריך כבר לאחר 12 דקות.
סנסון איזן בדקה ה-63, וקבע את תוצאת המשחק.
בגומלין הביתי העלה ז'רמן את קבוצתו ליתרון אחרי 28 דקות.
כעשר דקות בתוך המחצית השנייה השלים ז'רמן צמד, וחמש דקות לסיום כבש פלוריאן תובאן את שערו האירופי הראשון לעונה זו, כדי לקבוע 0–3. 4-1 בסיכום למרסיי בדרך לשלב הבתים.
בשלב הבתים הוגרלה מרסיי מהדרג השני לצדן של קוניאספור, ויטוריה דה גימארייש ורד בול זלצבורג.
במשחק החוץ בטורקיה התקרבה מרסיי להפסד שהיה מרחיק אותה מהמשך העונה האירופית, מפנדל של נייץ' סקוביץ' בדקה ה-82. את השוויון הדרמטי השיגה מרסיי שלוש דקות בתוך תוספת הזמן, משער עצמי של וילפרד מוקה.
במחזור האחרון, שוויון 0-0 ביתי הספיק למרסיי כדי לסיים במקום השני בבית ולהמשיך לשלבי הנוקאאוט.
בסיבוב הראשון פגשה מרסיי את ספורטינג בראגה מפורטוגל.
במשחק הראשון בבית כבש ז'רמן כבר לאחר ארבע דקות, והשלים צמד בדקה ה-69. חמש דקות לאחר מכן קבע תובאן את תוצאת המשחק, 3-0 למרסיי.
בגומלין בחוץ העלה ריקרדו הורטה את בראגה ליתרון לאחר כחצי שעה, אך בראגה לא השכילה לכבוש שוב והודחה עם 1–3 למרסיי בסיכום.
בשמינית הגמר פגשה מרסיי את אתלטיק בילבאו הספרדית.
במשחק הראשון בבית כבש אוקאמפוס בדקה הראשונה, ובדקה ה-14 הכפיל דימיטרי פאייה את התוצאה.
פנדל מדויק של אריץ אדוריס בתוספת הזמן של המחצית הראשונה צימק את התוצאה, אך בדקה ה-57 השלים אוקאמפוס צמד וקבע את תוצאת המשחק, 3-1 למרסיי.
בגומלין כבש פאייה בפנדל בדקה ה-38, ואוקאמפוס הכפיל כשבע דקות מפתיחת המחצית השנייה.
איניאקי ויליאמס רק צימק בדקה ה-74, ומרסיי השלימה ניצחון כפול של 2–5 בסיכום, בדרך לרבע הגמר.
בשלב רבע הגמר פגשה מרסיי את ר.ב.
במשחק הראשון ברד בול ארנה נכנעה מרסיי לשער של טימו ורנר בתוספת הזמן של המחצית, 1-0 בסיום.
מרסיי הגיעה לגומלין הביתי לאחר הפסד וללא שער חוץ, וכבר בדקה השנייה ספגה שער של ברומה.
מרסיי נדרשה לשלושה שערים לפחות בעקבות התוצאה, והצליחה לחזור למשחק במהרה.
בדקה השישית השיגה את השוויון לאחר שער עצמי של שטפן אילזנקר, ובדקה התשיעית כבר נכבש השער השלישי במשחק, כאשר בונה סאר השלים מהפך.
בדקה ה-38 כבש תובאן וקבע 1–3 למרסיי, תוצאה שנשמרה עד להפסקה.
בדקה ה-55 כבש ז'אן-קווין אוגוסטין שער מצמק וקבע 2–3, תוצאה שהייתה מספיקה ללייפציג, אך חמש דקות אחר כך השיב פאייה את היתרון המצטבר למרסיי וקבע 2–4. הירוקי סאקאי קבע את תוצאת המשחק ארבע דקות בתוך תוספת הזמן, 5-2 מרשים למרסיי שמעפילה לחצי הגמר.
בחצי הגמר נקבע כי מרסיי תפגוש את יריבתה משלב הבתים, רד בול זלצבורג, שלא הפסידה למרסיי בצמד משחקי שלב הבתים וסיימה לפניה בראש הטבלה.
עם זאת, במשחק הראשון בבית יצאה מרסיי עם ידה על העליונה, לאחר שערים של תובאן בדקה ה-15 ושל קלינטון אנז'י בדקה ה-63, 2-0 בסיום.
בגומלין הצליחה זלצבורג למחוק את היתרון הצרפתי, כאשר אמאדו היידארה כבש בדקה ה-53, ופחות מרבע שעה אחר כך כבש סאר שער עצמי, 2-0 לרד בול זלצבורג בסיום.
המשחק הלך להכרעה בהארכה, וארבע דקות בלבד לסיום כבש רולאנדו, בלמה של מרסיי, את שער החוץ המכריע.
2-1 לזלצבורג בסיום, אך עם 2–3 בסיכום העפילה מרסיי לגמר המפעל השלישי בתולדותיה.
אתלטיקו מדריד הגיעה לגמר האירופי התשיעי בתולדותיה, בחיפוש אחר זכייה שלישית בליגה האירופית.
לאחר ההפסדים במשחקי גמר ליגת האלופות ב-2014 וב-2016, ולאחר פתיחת העונה האירופית החלשה במסגרת שלב הבתים בליגת האלופות, היו חניכיו של דייגו סימאונה פייבוריטים לזכייה.
אתלטיקו הגיעה למשחק ללא סימאונה, שנאלץ לצפות במשחק מהיציע בעקבות ההרחקה שספג מאופ"א לאחר חצי הגמר מול ארסנל, ובמקומו עמד על הקווים עוזרו חרמן בורגוס.
ויטולו נעדר מהמשחק עקב פציעה, ובחוד פתח דייגו קוסטה לצדו של אנטואן גריזמן.
הקפטן גבי פתח במרכז השדה לצדו של סאול ניגס, ובמרכז ההגנה פתח הצמד מאורוגוואי, דייגו גודין וחוסה מריה חימנס.
על הספסל חיכו פרננדו טורס, שחיפש זכייה ראשונה בתואר אירופי עם קבוצת נעוריו במשחקו האירופי האחרון במדיה, וקווין גאמיירו, שבאמתחתו שלוש זכיות רצופות בתואר עם סביליה.
מנגד, חניכיו של רודי גרסיה חיפשו זכייה ראשונה בתואר, ונהנו מקיום המשחק על אדמת צרפת, אם כי לא באצטדיונם הביתי.
פציעתו של דימיטרי פאייה העסיקה את הקבוצה בימים שלפני הגמר, אך הקפטן עבר מבחן כשירות ופתח בעמדת הקשר ההתקפי.
ואלר ז'רמן פתח כחלוץ בודד, ופלוריאן תובאן ולוקאס אוקאמפוס פתחו בכנפיים.
בדקות הראשונות של המשחק המגרש עדיין נותר אפוף עשן מהופעת המוזיקה שקדמה למשחק הגמר, מה שהקשה על הראות של שחקני הקבוצות.
בדקות הראשונות ניסו השחקנים בעיקר כדורים ארוכים, בשל הקושי לפתח משחק בתנאי הראות שנוצרו.
ההזדמנות המשמעותית הראשונה הגיעה בדקה הרביעית.
חילופי מסירות של פאייה ותובאן במרכז המגרש הסתיימו בכדור עומק מרשים של פאייה לעברו של ז'רמן.
החלוץ נותר במצב נוח לכיבוש מול יאן אובלק, אך בעט ברשלנות מעל לשער.
הזדמנות טובה למרסיי לעלות ליתרון מהיר.
עשרים הדקות הראשונות עברו בשליטה צרפתית, כאשר מרסיי חיפשה שוב ושוב את השער של אובלק.
על אף מספר ניסיונות בעיטה, אף כדור לא סיכן את שערו של אובלק באופן ממשי.
בדקה ה-21, ובניגוד למהלך המשחק, עלתה אתלטיקו ליתרון ראשון.
השוער סטיב מנדנדה מסר כדור קל לאנדרה-פרנק זמבו אנגוויסה.
הקמרוני לא הצליח להשתלט על הכדור, אותו שלח גבי בנגיעה קדימה לגריזמן, כשהוא מותיר אותו לבד מול מנדנדה.
הצרפתי לא התבלבל מול השוער וכבש בקלות, 1-0 לאתלטיקו מדריד.
הרגע הטרגי של המשחק הגיע בדקה ה-32. פאייה, קפטן מרסיי שעבר מבחן כשירות טרם המשחק, נפל על הדשא עם כאבים בירכו הפגועה, והוחלף על ידי מקסים לופס כשהוא ממרר בבכי.
גם גריזמן, שותפו לנבחרת צרפת, הגיע לנחם את הקשר, שבעקבות הפציעה איבד את מקומו בסגל הנבחרת למונדיאל 2018, בו זכתה צרפת באליפות העולם.
המחצית הסתיימה ביתרון 0–1 לאתלטיקו מדריד, על אף השליטה הצרפתית בדקות הפתיחה.
המחצית השנייה נפתחה בחילוף, כאשר שימה ורסאלקו, מגנה של אתלטיקו שספג כרטיס צהוב במהלך המחצית הראשונה, הוחלף בחואנפראן.
בדקה ה-49, ארבע דקות בלבד מפתיחת המחצית השנייה, הכפילה אתלטיקו את יתרונה.
קוקה התנהל חופשי עם הכדור כשלושים מטרים משערה של מרסיי, ומצא בכדור עומק את גריזמן, שהתחמק מהשומר שלו ונותר פנוי מול השוער, על סף הרחבה.
גריזמן התקדם לתוך הרחבה ובנגיעה קלה הכניע את מנדנדה שיצא לכיוונו, 2-0 לאתלטיקו, ושער שני למצטיין במשחק, אנטואן גריזמן.
השער השני הוציא את מרסיי מהמשחק, ואתלטיקו השתלטה לחלוטין על הנעשה במגרש.
בלטו במיוחד דייגו קוסטה, גריזמן וקוקה, שהובילו את המשחק של אתלטיקו, אך ככל שנקפו הדקות, ניסתה מרסיי להשיג שער מצמק.
בדקה ה-81 הייתה מרסיי קרובה מאוד לשער, לאחר הגבהה של מורגן סנסון מאגף ימין.
קונסטנטינוס מיטרוגלו, החלוץ היווני המחליף, התרומם ראשון לנגיחה כ-15 מטרים מהשער ונגח לפינה הרחוקה.
הכדור הכניע את אובלק אך פגש את העמוד, התגלגל על קו השער עד שהורחק על ידי ההגנה הספרדית.
שתי דקות לאחר מכן בעט המגן השמאלי ג'ורדן אמאבי בעוצמה מכ-23 מטרים כדור שטוח, אך אובלק קלט.
מרסיי שלחה שחקנים רבים קדימה, ושילמה על כך מן העבר השני.
בדקה ה-89 שלח גריזמן כדור לקוסטה באגף שמאל של הרחבה, האחרון מסר באין מפריע לקוקה שניצב כ-16 מטרים מן השער, והמשיך בנגיעה לגבי, שהיה פנוי לחלוטין בצד ימין של הרחבה.
גבי עצר את הכדור, עדיין ללא תגובה מצד ההגנה, ובעט שטוח ומדויק לפינה הרחוקה.
למנדנדה לא היה סיכוי, 3-0 לאתלטיקו מדריד.
התוצאה נשמרה עד לסיום, ניצחון 0–3 לאתלטיקו שהבטיח לה זכייה שלישית בתולדותיה בליגה האירופית.
פול ואן בוקל (שופט רחבה)
אתלטיקו מדריד אולימפיק מרסיישערים 3 0בעיטות לשער 12 12בעיטות למסגרת 4 2החזקה בכדור44%56%קרנות 6 1עבירות 9 18נבדלים 3 0כרטיסים צהובים 2 3כרטיסים אדומים 0 0
המחצית הראשונה התאפיינה במשחק די מאוזן.
צ'לסי הגיעה להזדמנויות של המגן אמרסון פלמיירי והחלוץ הצרפתי אוליבייה ז'ירו, כששניהם נהדפו על ידי שוער ארסנל פטר צ'ך.
ארסנל גם היא הגיעה להזדמנויות, אף הייתה מסוכנת יותר, כשגרניט ג'אקה בעט כדור מ-30 מטרים ושפשף את משקוף השער של צ'לסי.
למרות הקצב המהיר, אף קבוצה לא הצליחה לכבוש ב-45 הדקות הראשונות, והשריקה למחצית קבעה תיקו 0:0.
פחות מארבע דקות אחרי פתיחת המחצית השנייה, צ'לסי הייתה הראשונה לכבוש בגמר.
אמרסון פלמיירי העביר כדור עומק לאוליבייה ז'ירו שכבש בנגיחה מול קבוצתו לשעבר, וקבע 1:0 לצ'לסי.
כעבור קצת יותר מעשר דקות צ'לסי הצליחה לכבוש את השער השני.
אדן הזארד קיבל כדור בתוך הרחבה ומסר רוחבית לפדרו שבנגיעה אחת גלגל לפינה הרחוקה של צ'ך, וצ'לסי עולה ליתרון 2:0 בבאקו.
בדקה ה-65 צ'לסי כבשה שער נוסף.
פדרו מסר כדור לז'ירו שהיה בתוך הרחבה, והחלוץ הצרפתי הוכשל.
השופט שרק לפנדל, ואדן הזארד בעט כדור מדויק לרשת של צ'ך.
צ'לסי מובילה 3:0. ארסנל הצליחה למצוא שער מצמק בדקה ה-69 כאשר אלכס איוובי בעט וולה מחוץ לרחבה אל חיבורי השער של צ'לסי.
ארסנל מצמקת ל-3:1. עם זאת, כבר כעבור שלוש דקות צ'לסי הצליחה למצוא שער נוסף, כשאיבוד כדור של ארסנל הסתיים בצ'יפ של ז'ירו להזארד שבנגיעה אחת דחק את הכדור לרשת של ארסנל.
צ'לסי עולה ל-4:1. עד סיום המשחק ארסנל וצ'לסי הצליחו להגיע לכמה הזדמנויות נוספות, אך לא נכבשו עוד שערים.
צ'לסי ניצחה 4:1 את ארסנל וזכתה בליגה האירופית בפעם השנייה בהיסטוריה שלה.
גמר הליגה האירופית של עונת 2019/2020 נערך באצטדיון ריין אנרגי בקלן, גרמניה ב-21 באוגוסט 2020, ובו ניצחה סביליה את אינטר מילאנו בתוצאה 2–3. המשחק נערך בדלתיים סגורות עקב התפרצות נגיף הקורונה באירופה.
הגמר היה אמור להיערך באצטדיון אנרגה גדנסק בגדנסק, פולין ב-27 במאי 2020. לעומת זאת, אופ"א הודיעה ב-23 במאי 2020 שהגמר יידחה עקב התפרצות נגיף הקורונה.
ב-17 ביוני 2020, הוועדה המנהלתית של אופ"א החליטה לשנות את מיקום הגמר לקלן, כחלק מטורניר "שמונה האחרונות", שבו כל המשחקים החל משלב רבע הגמר התקיימו בשיטה של משחק אחד ללא קהל בארבעה אצטדיונים שונים ברחבי גרמניה.
הניצחון העניק לסביליה את הזכות להתמודד בסופר קאפ האירופי לשנת 2020 מול המנצחת בגמר ליגת האלופות 2020.
סביליהסיבוב אינטר מילאנוהליגה האירופיתליגת האלופותיריבהתוצאהשלב הבתיםיריבהתוצאה קרבאך0–3 (ח)מחזור 1 סלביה פראג1–1 (ב) אפואל ניקוסיה0–1 (ב)מחזור 2 ברצלונה2–1 (ח) F91 דודלאנג'0–3 (ב)מחזור 3 בורוסיה דורטמונד0–2 (ב) F91 דודלאנג'2–5 (ח)מחזור 4 בורוסיה דורטמונד3–2 (ח) קרבאך0–2 (ב)מחזור 5 סלביה פראג1–3 (ח) אפואל ניקוסיה1–0 (ח)מחזור 6 ברצלונה2–1 (ב)טבלת בית א' (אירופית)
חובההפרשנק' ברצלונה6420945+14 בורוסיה דורטמונד631288010 אינטר מילאנו62131091+7 סלביה פראג60244106–2הליגה האירופיתיריבהסיכוםמשחק ראשוןמשחק שנייריבהסיכוםמשחק ראשוןמשחק שני קלוז'1–1 (ש)1–1 (ח)0–0 (ב)סיבוב נוקאאוט ראשון לודוגורץ ראזגרד1–40–2 (ח)1–2 (ב) רומא0–2 (נ)שמינית הגמר חטאפה0–2 (נ) וולברהמפטון וונדררס0–1 (נ)רבע הגמר באייר לברקוזן1–2 (נ) מנצ'סטר יונייטד1–2 (נ)חצי הגמר שחטאר דונצק0–5 (נ)
המאמן של סביליה, יולן לופטגי, ערך שינוי אחד בודד מהמשחק בשלב חצי הגמר כאשר בעמדת החלוץ, יוסף א-נסירי הוחלף על ידי לוק דה יונג.
בונו פתח בשער, במרכז ההגנה יולס קונדה ודייגו קרלוס, כשהמגנים היו הקפטן, חסוס נבאס וסרחיו רגילון, שלישיית קשרי האמצע ז'ואן ז'ורדן, פרננדו ואבר באנגה ושלושת שחקני חוד, כאשר לוקאס אוקאמפוס וסוסו פתחו בצידי המגרש ודה יונג פתח במרכז ההתקפה.
שופט המשחק, דני מקלי ההולנדי הוציא לדרך את המשחק.
המשחק נפתח באופן אגרסיבי מצידו של ד'אמברוסיו, כשכבר כדקה לאחר השריקה ביצע שתי עבירות על מגן סביליה, סרחיו רגילון.
הכדור החופשי שנשרק כתוצאה מהעבירה השנייה שלו גרמה לאיום של הקשר פרננדו אשר נבלמה על ידי הגנת אינטר, אך באותה המידה הובילה להוצאת התקפה מתפרצת, שבה ניקולו בארלה שלח כדור אל רומלו לוקאקו.
האחרון הגיע בשתי נגיעות אל רחבת היריבה, לעומת זאת, דייגו קרלוס לא היה יכול להדביק את המהירות של לוקאקו וביצע עליו עבירה ברחבת ה-16 וכתוצאה מכך קיבל כרטיס צהוב ופנדל נשרק לטובת אינטר כבר בדקה הרביעית.
בדקה ה-12, היו כמה מסירות בין סוסו, ז'ורדן ונבאס הובילה לכך שהאחרון הגביה כדור מדויק לראשו של לוק דה יונג ההולנדי, שנגח את הכדור אל השער והחזיר את סביליה למשחק, כאשר תוצאת המשחק הייתה שוויון אחת.
לאחר השער המשווה, ניתן היה להבחין בהבדלי הסגנונות בין הקבוצות בכך שאינטר בעטה כדורים מההגנה ישירות אל החלוצים או אל ד'אמברוסיו, מימין ויאנג משמאל, בעוד שסביליה הייתה סבלנית ומאופקת יותר בסגנון המשחק שלה, כאשר היא נקטה בהנעת כדור מסודרת מרגל לרגל ומסירות מדויקות במטרה לבנות התקפות לכיוון שערו של הנדנוביץ'.
אינטר דרשה פנדל נוסף, כאשר בדקה ה-16 של המשחק בארלה ניסה להקפיץ כדור ברחבה אל עבר לוקאקו, שנבלם ופגע בידו של דייגו קרלוס המוצהב.
מנגד, השופט החליט שלא לשרוק לכדור עונשין, כאשר הוא פירש את המהלך כיד צמודה לגוף מצידו של הבלם הברזילאי.
קונטה, שזעם על אי שריקת הפנדל, נקלע לעימות מילולי עם שחקני סביליה וכתוצאה מכך הוא ספג את הכרטיס הצהוב ממקלי.
אי הבנה במסירה בין באסטוני לגליארדיני הובילה לאיבוד כדור שבעקבותיו גרמה לברוזוביץ' לבצע את העבירה על אבר באנגה ששעט אל עבר הכדור, כאשר נשרק כדור חופשי לטובת סביליה בטווח של למעלה מעשרים מטרים.
באנגה הרים את הכדור לצד הימני הרחוק של רחבת השוער אל ראשו של דה יונג, שלא כוסה היטב על ידי גליארדיני, ודה יונג הצליח לנגוח כדור קשתי אל הפינה השמאלית של השוער והעלה את קבוצתו ליתרון 1–2 ואת מאזן כיבושיו לצמד שערים.
המהפך של סביליה לא החזיק מעמד, מכיוון שדקה לאחר מכן דייגו קרלוס הכשיל פעם נוספת את לוקאקו בטווח מטרים דומה לעבירה שהובילה לשער היתרון של סביליה.
ברוזוביץ' העלה את הכדור החופשי לראשו של הבלם האורוגוואי, דייגו גודין, שהבקיע בנגיחה מקרוב והחזיר את אינטר למשחק, כאשר לוח התוצאות הראה שוויון שתיים.
תוצאה זו נשמרה עד לשריקת הסיום של המחצית הראשונה.
עשרים דקות בתוך המחצית השנייה נראיתה ההזדמנות הממשית הראשונה של אינטר להבקעה, כשבארלה שלח בנגיעה כדור חוזר של דייגו קרלוס לכיוון רומלו לוקאקו, שרץ אל השער, בעוד שהגנת סביליה דלקה בעקבותיו.
לעומת זאת, יציאה נהדרת של בונו מנעה מלוקאקו להבקיע את השלישי של הנראזורי.
לוקאס אוקאמפוס, שהיה בספק לשיתופו בגמר, לא היה יכול להמשיך והוחלף בדקה ה-71 על ידי מוניר אל-חדאדי.
בעקבות הפיגור, אנטוניו קונטה ביצע שלושה חילופים מאוחרים, כשכריסטיאן אריקסן, אלכסיס סאנצ'ס וויקטור מוזס עלו אל כר הדשא ובמקומם רוברטו גליארדיני, לאוטרו מרטינז ודנילו ד'אמברוסיו ירדו אל הספסל.
מנגד, לופטגי ריענן את כוחותיהם של שחקניו, כאשר הוא הכניס את פרנקו ואסקס למערכה על פני סוסו.
בדקה ה-81, כדור שהוגבה לתוך הרחבה על ידי באסטוני נתקל בהגנה עיקשת של סביליה, שלא אפשרה לכדור להיכנס לאחר בעיטות של מוזס וסאנצ'ס, כאשר קונדה הרחיק את הכדור מן הקו.
בדקה ה-85, לופטגי העלה אל כר הדשא את יוסף א-נסירי ונמניה גודל על חשבונם של כובש הצמד, לוק דה יונג, וכובש השער השלישי, דייגו קרלוס המוצהב.
מהצד השני, קונטה ביצע חילוף התקפי בדקה ה-90, כשהכניס את אנטוניו קאנדרבה על חשבון כובש השער השני, דייגו גודין.
שש דקות תוספת זמן לא עזרו לאינטר כדי להשוות את המשחק ולשלוח אותו להארכה, כאשר התוצאה נשמרה עד לסיום, ניצחון 2–3 של סביליה אשר הבטיח לה זכייה שישית בתולדותיה מתוך שישה גמרים, שבהם השתתפה בליגה האירופית
גמר הליגה האירופית של עונת 2020/2021 נערך באצטדיון אנרגה גדנסק בגדנסק, פולין ב-26 במאי 2021.
אצטדיון אנרגה גדנסק היה אמור לארח את הגמר של שנת 2020 אך בעקבות התפרצות נגיף הקורונה באירופה בשנה זו, הגמר העובר לאצטדיון ריין אנרגי בקלן, גרמניה.
לו"ז משחקי הגמר נדחה בשנה, אצטדיון אנרגה גדנסק קיבל את האירוח של גמר 2021 במקום גמר 2020, אצטדיון רמון סאנצ'ס פיחואן בסביליה, ספרד קיבל את אירוח גמר 2022 במקום גמר 2021, והפושקש ארנה בבודפשט, הונגריה קיבל את אירוח גמר 2023 במקום גמר 2022.
המנצחת בגמר ויאריאל התמודדה בסופר קאפ האירופי לשנת 2021 מול המנצחת בגמר ליגת האלופות 2021, צ'לסי.
ויאריאלסיבוב מנצ'סטר יונייטדהליגה האירופיתליגת האלופותיריבהתוצאהשלב הבתיםיריבהתוצאה סיוואספור5–3 (ב)מחזור 1 פריז סן-ז'רמן2–1 (ח) קרבאך3–1 (ח)מחזור 2 ר.ב לייפציג5–0 (ב) מכבי תל אביב4–0 (ב)מחזור 3 איסטנבול בשאקשהיר1–2 (ח) מכבי תל אביב1–1 (ח)מחזור 4 איסטנבול בשאקשהיר4–1 (ב) סיוואספור1–0 (ח)מחזור 5 פריז סן-ז'רמן1–3 (ב) קרבאך3–0 (ט)מחזור 6 ר.ב לייפציג2–3 (ח)טבלת בית ט' (אירופית)
עוזרי שופט: ניקולא דאנוס (קוון) סיריל גרינגור (קוון)
גמר יורו 2020 התקיים באצטדיון ומבלי שבלונדון שבאנגליה ב-11 ביולי 2021, ובו נקבע שהזוכה ביורו 2020 היא נבחרת איטליה שניצחה את נבחרת אנגליה בתוצאה 3-2 בדו-קרב בעיטות עונשין לאחר 1-1 בתום 120 דקות.
את השער לזכות נבחרת אנגליה הבקיע לוק שו, ואת השער לזכות נבחרת איטליה הבקיע לאונרדו בונוצ'י.
זו הייתה זכייתה השנייה של נבחרת איטליה בתולדותיה ביורו.
מפגש זה הוא הראשון בין איטליה לאנגליה בגמר היורו, וכן זוהי העפלתה הראשונה של אנגליה לגמר היורו.
לפני טורניר זה הגיעה נבחרת איטליה לגמר היורו שלוש פעמים (1968, 2000 ו-2012), כאשר באחד מהגמרים היא ניצחה את נבחרת יוגוסלביה, ובשניים האחרים הפסידה לנבחרות צרפת וספרד.
לפני המשחק פרצו עימותים בין אוהדי נבחרת אנגליה שניסו לפרוץ לאצטדיון לבין כוחות הביטחון.
נבחרת איטליה הייתה הנבחרת הראשונה בהיסטוריה של משחקי היורו שניצחו פעמיים רצוף,בבעיטות הכרעה מ-11 מ'.
בכל המקרים הקודמים בה הגיעה נבחרת פעמיים ברצף לבעיטות הכרעה,היא הודחה בפעם השנייה
לפני המשחק שתי הנבחרות נפגשו 27 פעמים.
המאזן בין הנבחרות עמד על 11 ניצחונות לאיטליה, 8 ניצחונות לאנגליה ו-8 תוצאות תיקו.
שתי הנבחרות נפגשו ארבע פעמים בטורנירי גמר, ואיטליה ניצחה בכל המפגשים.
שניים מהמשחקים נערכו בטורניר היורו ושניים בטורניר גביע העולם:
בשלב הבתים של יורו 1980 איטליה ניצחה את אנגליה בתוצאה 0–1.
במשחק על המקום השלישי במונדיאל 1990 איטליה ניצחה את אנגליה בתוצאה 1–2.
ברבע גמר יורו 2012 איטליה ניצחה את אנגליה בתוצאה 2–4 בדו-קרב בעיטות עונשין לאחר 0–0 בתום 120 דקות.
בשלב הבתים של מונדיאל 2014 איטליה ניצחה את אנגליה בתוצאה 1–2.
שחקן מצטיין: לאונרדו בונוצ'י שופט ראשי: ביורן קויפרס קוונים: סאנדר ואן רוקל ארווין זיינסטרה שופט רביעי: קרלוס דל סרו גרנדה שופט VAR ראשי: עוזרי שיפוט VAR: כריסטיאן גיטלמן
+ נבחרת שערים שהובקעו 1 1 סך הכל בעיטות 20 6 בעיטות למסגרת 6 1 אחוזי החזקת כדור 62% 38% בעיטות קרן 3 5 עבירות 21 13 כדורי נבדל 5 1 הצלות 0 5 כרטיסים צהובים 5 1 כרטיסים אדומים 0 0
גמר הליגה האירופית של עונת 2021/2022 נערך באצטדיון רמון סאנצ'ס פיחואן בסביליה, ספרד ב-18 במאי 2022.
אצטדיון רמון סאנצ'ס פיחואן היה אמור לארח את הגמר של שנת 2021 אך בעקבות מגפת הקורונה באירופה בשנת 2020, הגמר שהיה אמור להתקיים בשנה זו באצטדיון אנרגה גדנסק שבפולין העובר לאצטדיון ריין אנרגי בקלן, גרמניה.
ולו"ז משחקי הגמר נדחה בשנה, אצטדיון אנרגה גדנסק קיבל את האירוח של גמר 2021 במקום גמר 2020, אצטדיון רמון סאנצ'ס פיחואן קיבל את אירוח גמר 2022 במקום גמר 2021, והפושקש ארנה בבודפשט, הונגריה קיבל את אירוח גמר 2023 במקום גמר 2022.
המשחק הפגיש את המועדונים איינטרכט פרנקפורט מגרמניה וגלאזגו ריינג'רס מסקוטלנד.
פרנקפורט ניצחה בתוצאה 5–4 בדו-קרב פנדלים לאחר שהמשחק הסתיים בתוצאה 1–1 וזכתה בגביע.
המנצחת בגמר, איינטרכט פרנקפורט, זכתה להתמודד על תואר הסופר קאפ האירופי לשנת 2022 מול ריאל מדריד המנצחת בגמר ליגת האלופות 2022. וכן העפילה אוטומטית לשלב הבתים של ליגת האלופות בעונת 2022/2023.
זה יהיה גמר הליגה האירופית הראשון שנערך באצטדיון רמון סאנצ'ס פיחואן אשר אירח גם את גמר גביע אירופה לאלופות 1986. העיר סביליה אירחה את גמר גביע אופ"א 2003 אך באצטדיון לה קרטוחה.
ב-28 בספטמבר 2018 הושק הליך הגשת המועמדות עבור ערי אירופה לאירוח גמר ליגת האלופות, גמר הליגה האירופית וגמר ליגת האלופות לנשים לשנת 2021.
אופ"א הודיעה ב-1 בנובמבר 2018 כי שני אצטדיונים הביעו עניין לארח את גמר הליגה האירופית לשנת 2021 וב־22 בפברואר 2019 שני האצטדיונים הגישו את מועמדותם במועד האחרון.
האצטדיון המארח נבחר על-ידי הוועד המנהל של אופ"א במהלך ישיבה בליובליאנה שבסלובניה ב-24 בספטמבר 2019.
+המועמדות לאירוח גמר הליגה האירופית 2021מדינהאצטדיוןעירקיבולתהערותאצטדיון בוריס פאיצ'דזהטביליסי55,000אירח את הסופרקאפ האירופי 2015רמון סאנצ'ס פיחואןסביליה43,883אירח את גמר גביע אירופה לאלופות 1986
ב-17 ביוני 2020 הודיעה אופ"א כי בשל מגפת הקורונה באירופה, לו"ז הגמרים ידחה בשנה, וכתוצאה מכך רמון סאנצ'ס פיחואן יארח את גמר הליגה האירופית 2022.
קבוצההופעות קודמות בגמר (בכתב מודגש: זכיות) איינטרכט פרנקפורט1 (1980) גלאזגו ריינג'רס1 (2008)
קבוצהשערי זכותשערי חובההפרש שעריםנקודות איינטרכט פרנקפורט1064+12 אולימפיאקוס871+9 פנרבחצ'ה781–6 רויאל אנטוורפן6104–5דירוגסגנית בית א'
קבוצהשערי זכותשערי חובההפרש שעריםנקודות אולימפיק ליון16511+16 ריינג'רס651+8 ספרטה פראג693–7 ברונדבי2119–2יריבהתוצאהסיבוב ראשוןסיבוב שנישלב הנוקאאוטיריבהתוצאהסיבוב ראשוןסיבוב שנישלב הנוקאאוט הראשוני בורוסיה דורטמונד6–44–2 (ח)2–2 (ב) ריאל בטיס3–22–1 (ח)1–1 (ה) (ב)שמינית הגמר הכוכב האדום בלגרד4–23–0 (ב)1–2 (ח) ברצלונה4–31–1 (ב)3–2 (ח)רבע הגמר ספורטינג בראגה3–20–1 (ח)3–1 (ה) (ב) וסטהאם יונייטד3–12–1 (ח)1–0 (ב)חצי הגמר ר.ב.
עוזרי שופט: תומאש קלצ'ניק (קוון) אנדראז' קובאצ'יץ' (קוון) שופט רביעי: שרדאן יובאנוביץ'
גמר הקונפרנס ליג של עונת 2021/2022 היה משחק הגמר הראשון בהיסטוריה של טורניר הקונפרנס ליג האירופי והוא נערך באצטדיון אייר אלבניה בטירנה, אלבניה ב-25 במאי 2022.
המשחק הפגיש את המועדונים רומא מאיטליה ופיינורד מהולנד.
רומא ניצחה בתוצאה 1–0 וזכתה בגביע וכן העפילה אוטומטית לשלב הבתים של הליגה האירופית בעונת 2022/2023.
במסגרת תהליך הגשת הצעות לאירוח הגמר לעונות 2022 ו-2023 שהושק על ידי אופ"א היה על ההתאחדויות הרוצות לארח את הגמר להגיש מועמדות עד 20 בפברואר 2020.
ב-3 בדצמבר 2020 הודיעה אופ"א כי אצטדיון אייר אלבניה נבחר לארח את גמר הקונפרנס ליג 2022.
+המועמדות לאירוח גמר הקונפרנס ליג 2022מדינהאצטדיוןעירקיבולתהערותאצטדיון אייר אלבניהטירנה22,500התמודד על אירוח הסופרקאפ האירופי לשנת 2019 ו-2020סטאד ז'ופרואה-גישארסנט אטיין41,965אירח משחקים ביורו 1984, מונדיאל 1998, גביע הקונפדרציות 2003, ויורו 2016אצטדיון פנקריטיו הרקליון26,240אירח משחקים במסגרת טורניר הכדורגל של אולימפיאדת אתונה 2004טושה פרואסקי ארנה סקופיה33,460אירח את משחק הסופרקאפ האירופי בשנת 2017
קבוצהשערי זכותשערי חובההפרש שעריםנקודות רומא1811713 בודה/גלימט145912 זוריה לוהנסק5116−7 צסק"א סופיה31310−1דירוגמנצחת בית ה'
קבוצהשערי זכותשערי חובההפרש שעריםנקודות פיינורד116514 סלביה פראג8718 אוניון ברלין891−7 מכבי חיפה275−4יריבהתוצאהסיבוב ראשוןסיבוב שנישלב הנוקאאוטיריבהתוצאהסיבוב ראשוןסיבוב שנישלב הנוקאאוט הראשוני ויטסה ארנהם2–11–0 (ח)1–1 (ב)שמינית הגמר פרטיזן בלגרד8–35–2 (ח)3–1 (ב) בודה/גלימט5–21–2 (ח)4–0 (ב)רבע הגמר סלביה פראג6–43–3 (ב)3–1 (ח) לסטר סיטי2–11–1 (ח)1–0 (ב)חצי הגמר אולימפיק מרסיי3–23–2 (ב)0–0 (ח)
עוזרי שופט: וסילי מרינסקו (קוון) אובידיו ארטנה (קוון) שופט רביעי: סנדרו שרר
גמר ה-NBA הוא סדרת האליפות השנתית של ליגת ה-NBA.
אלופי המזרח והמערב משחקים בסדרת הטוב מ-7 כדי לקבוע את אלופת הליגה.
הסדרה נודעה בתחילה כגמר ה-BAA לפני עונת , אז התמזגה ליגת ה-BAA עם ליגת ה-NBL כדי ליצור את ה-NBA.
גמר ה-NBA היה בנוי בתחילה במתכונת 2–2–1–1–1 (הקבוצה בעלת יתרון הביתיות מארחת את שני המשחקים הראשונים, ובמידת הצורך גם את החמישי והשביעי).
בשנת , כדי להקל על כמות הנסיעות הארוכות, הוא שונה למתכונת 2–3–2, כאשר שני המשחקים הראשונים ושני המשחקים האחרונים בסדרה נערכו באולם של הקבוצה שהרוויחה יתרון ביתיות על ידי מאזן טוב יותר במהלך העונה הסדירה.
בסך הכל 21 מועדונים זכו בגמר ה-NBA, כאשר אוקלהומה סיטי ת'אנדר הוא האחרון שבהם, ב-.
בוסטון סלטיקס היא שיאנית הזכיות, לאחר שזכתה 18 פעמים, והיא זכתה גם בתארים הרבים ביותר ברציפות, 8, בין השנים ל-.
הלוס אנג'לס לייקרס התמודדו הכי הרבה פעמים בגמר ה-NBA, עם 32 הופעות.
המזרח סיפק הכי הרבה אלופות עם 41 זכיות, כשלאזור המערבי יש 38 אליפויות.
בתחילת הכדורסל המקצועני המודרני ה-NBA נשלטה על ידי מיניאפוליס לייקרס, שזכו במחצית מעשרת התארים הראשונים.
גם פילדלפיה ווריורס זכו במספר אליפויות, כולל התואר הראשון ב- ועוד אחד ב-1956. לאחר שנוסדה בשנת 1946 השלימה ליגת ה-BAA את עונת הפתיחה שלה באפריל 1947 כאשר פילדלפיה ווריורס ניצחה את שיקגו סטאגס בסדרת הטוב מ-5. בעונה הבאה הווריורס הגיעו שוב לגמר, אך הפסידו לבולטימור בולטס, שלימים התפרקו.
נכון ל-2025, הבולטס הם הקבוצה היחידה שזכתה באליפות והתפרקה.
ב-1948 זכו המיניאפוליס לייקרס באליפות ליגת ה-NBL היריבה לפני שהצטרפו ל-BAA.
בהובלת חבר היכל התהילה העתידי ג'ורג' מייקן, הלייקרס זכו באליפות ה-BAA השלישית והאחרונה ב-1949 כשגברו על רד אאורבך והוושינגטון קפיטולס.
ה-BAA התמזגה עם ה-NBL כדי ליצור את ה-NBA לפני עונת .
הלייקרס זכו באליפות ה-NBA הראשונה ב-1950 והפכו לקבוצה הראשונה שזוכה פעמיים באליפות.
ב-1951 ניצחו הרוצ'סטר רויאלס את הניו יורק ניקס בגמר היחיד שבו התחרו שתי קבוצות מאותה מדינה.
זה יהיה הראשון מבין שלושה הפסדים רצופים בגמר לניקס, שיפסידו בגמרים של 1952 ו-1953 ללייקרס.
הלייקרס זכו שוב ב-1954 והפכו לקבוצה הראשונה שזוכה בשלוש אליפויות רצופות.
זו הייתה האליפות החמישית בשש שנים עבור הלייקרס, והתואר האחרון שלהם במיניאפוליס.
ב-1955 זכו הסירקיוז נשיונלס בתואר היחיד שלהם לפני שהפכו לפילדלפיה 76', וב-1956 הווריורס זכו בתואר השני והאחרון שלהם בפילדלפיה לפני שעברו לקליפורניה.
מבין חמשת המועדונים שזכו באליפות מ-1947 עד 1956, אחד פורק וארבעת האחרים עברו מקום עד .
בוסטון סלטיקס עלתה 11 פעמים לגמר ה-NBA מתוך 12 עונות ( עד ) וזכו בשמונה אליפויות רצופות מ-1959 עד 1966. תקופה זו היא פרק הזמן הגדול ביותר שקבוצה בודדת היוותה למעלה מ-65% מההופעות בגמר, וכוללת גם את הפעם היחידה שבה גמר ה-NBA הוכרע בהארכה כפולה (1957).
עם הקמת שושלת הסלטיקס ב-1957, בראשות הסנטר ביל ראסל, חוותה הקבוצה הצלחה גדולה.
למרות קושי מסוים כשהתמודדו מול קבוצות בראשות וילט צ'מברלין, במשך רוב שנות ה-50 המאוחרות וה-60, הצליחו הסלטיקס וראסל לצאת עם ידם על העליונה.
בשנת 1964, הוביל צ'מברלין, שעבר למדינת קליפורניה עם קבוצתו, את סן פרנסיסקו ווריורס לאליפות המערב, אך שוב לא הצליח לנצח את הסלטיקס.
בעונה שלאחר מכן, הוא חזר לאזור המזרחי והצטרף לפילדלפיה 76'.
הקרב הראשון בין שני הכוכבים בפלייאוף ה-NBA היה ב-1966, כשבוסטון ניצחה בסדרה 4–1. בעונה שלאחר מכן הורה מאמן הסיקסרס, אלכס האנום, לצ'מברלין להתמקד יותר במשחק קבוצתי, כדי להימנע מהגנות הדאבל-טים (שמירה כפולה).
השינוי הטקטי הזה הביא את הקבוצה לשיא חדש של 68 ניצחונות בעונה שלאחר מכן, לניצחון על הסלטיקס ולזכייה בגמר 1967 מול הסן פרנסיסקו ווריורס.
ב-1968 התגברה בוסטון על פיגור 1–3 מול פילדלפיה והגיעה שוב לגמר, שם ניצחה את לוס אנג'לס לייקרס וזכתה שוב באליפות.
ב-1969 הצליחו הסלטיקס בקושי להעפיל לפלייאוף, בגלל הזדקנות הסגל ופציעות מרובות של שחקנים.
הם העפילו לפלייאוף מהמקום הרביעי והאחרון בעוד שהלייקרס, שצירפו את צ'מברלין לכוכבים ג'רי וסט ואלג'ין ביילור, ניצחו במערב וניסו לזכות באליפות ראשונה מאז המעבר ללוס אנג'לס.
הלייקרס החזיקו ביתרון 2–1 לקראת משחק 4 והובילו 87–86 עם כדור ביד 10 שניות לסיום, אבל אחרי מהפך סם ג'ונס קלע והעניק לסלטיקס ניצחון דחוק 88–87 שהשווה את הסדרה.
הסדרה הגיעה למשחק 7 בלוס אנג'לס בתוצאה 3–3. ג'רי וסט ספג פציעות בירכו ובהאמסטרינג במהלך הסדרה, אך חזר לשחק למשחק האחרון.
ראסל ניצל את הפגיעות של וסט על מנת לצאת להתקפה מתפרצת בכל הזדמנות, מה שהביא לסלטיקס יתרון מוקדם.
בוסטון הדפה קאמבק מאוחר של הלייקרס, ניצחה 108–106 וזכתה באליפות ה-11 שלה ב-13 שנים.
מכיוון שכוכבים רבים עזבו את הקבוצה או פרשו בעקבות הניצחון הזה, הוא מוכר במידה רבה כגמר ה-NBA האחרון שנערך על ידי שושלת הסלטיקס.
בשנות ה-70 הגיעו עשר קבוצות שונות לגמר ושמונה קבוצות שונות זוכות באליפות, הכי הרבה מכל עשור ב-NBA, כשרק הסלטיקס וניו יורק ניקס זכו פעמיים.
ב-1970 הפגיש הגמר את הניו יורק ניקס מול הלוס אנג'ס לייקרס.
ברגעי הסיום של משחק 3, כשהסדרה בשוויון, קלע ג'רי וסט ממרחק של 18 מטרים כדי להשוות את המשחק, זריקה שהפכה לאחת המפורסמות אי פעם.
עם זאת, הניקס ניצחו בהארכה והמשיכו במומנטום שלהם לניצחון 4–3. מילווקי באקס זכו גם הם בתואר הראשון שלהם, כשניצחו את בולטימור בולטס ב-1971.
שתי עונות אחרי שהפסידו בגמר, ניצחו הלייקרס 33 משחקים רצופים, הרצף הארוך בתולדות ה-NBA, ועד סוף העונה שברו את שיא הניצחונות עם 69. היתרון מהעונה הסדירה סייע להם לזכות באליפות לראשונה מאז המעבר ללוס אנג'לס, לאחר שגברו על הניקס.
ניו יורק זכתה כעבור שנה באליפות השנייה שלה מול הלייקרס.
ב-1974 חזרה האליפות לסלטיקס, שגברו על מילווקי באקס, אך בעקבות הצלחת הלייקרס אופיינו שנות ה-70 בפריצת דרך גדולה של מועדוני המערב בליגה.
ב-1975, לאחר שסיימו את העונה סדירה במאזן 48–34, ניצחה גולדן סטייט ווריורס בסוויפ את וושינגטון בולטס 4–0 בגמר.
ב-1976 הצליחה פיניקס סאנס, שמונה שנים בלבד לאחר הקמתה, להתגבר על מאזן שלילי בתחילת העונה ולסיים במאזן 42–40 חיובי שהוביל אותה לפלייאוף.
לאחר ניצחונות על סיאטל סופרסוניקס והווריירס עלו הסאנס לגמר הליגה מול בוסטון, ולאחר שוויון 2–2 הגיע משחק 5 לשלוש הארכות, בסופן ניצחה בוסטון 128–126. הסלטיקס ניצלו את המומנטום וזכו באליפות ה-13 שלהם, כשגברו על הסאנס 87–80 במשחק 6.
מועדונים אחרים שזכו בתארים הראשונים שלהם בשנות ה-70 הם פורטלנד טרייל בלייזרס ב-1977 ו-וושינגטון בולטס, שניצחו את הסופרסוניקס ב-1978. הסופרסוניקס הצליחו לנקום בבולטס בעונה שלאחר מכן וזכו בתואר הראשון שלהם ב-1979.
1980–1990: היריבות סלטיקס-לייקרס וה"באד בויז" פיסטונס
בין 1980 ל-1990 ניצחו הסלטיקס, הסיקסרס, הלייקרס או הפיסטונס בכל גמר NBA.
גמר טורניר אליפות המכללות בכדורסל של ה-NCAA ב-1979 הפגיש את קבוצתו של מג'יק ג'ונסון, מישיגן סטייט, מול אוניברסיטת אינדיאנה סטייט בראשות לארי בירד.
מפגש זה נחשב לתחילת היריבות בין בוסטון סלטיקס ללוס אנג'לס לייקרס, שהובלו על ידי בירד וג'ונסון, בהתאמה, בשנות ה-80.
בירד למעשה נבחר על ידי הסלטיקס בדראפט 1978 שנה קודם לכן, אך החליט להישאר שנה נוספת במכללות, ושני כוכבי העל נכנסו לליגה ב-1979, והובילו את קבוצותיהם להישגים גבוהים במיוחד.
ג'ונסון והשואוטיים לייקרס הגיעו לגמר ה-NBA ב-1980 מול פילדלפיה 76', בהובלת ג'וליוס ארווינג.
כשהלייקרס מובילים 3–2 נפצע כרים עבדול-ג'באר ולא יכול היה לשחק במשחק 6. ג'ונסון, רכז טבעי, הועבר לעמדת הסנטר ובסופו של דבר שיחק בכל עמדה במהלך המשחק.
הוא סיים את המשחק עם 42 נקודות, 15 ריבאונדים ו-7 אסיסטים והוביל את הלייקרס לניצחון כדי לזכות באליפות הראשונה שלו.
ג'ונסון אף נבחר ל-ה-MVP של הגמר, והוא הרוּקי היחיד בהיסטוריה שעשה זאת.
בוסטון הגיעה לגמר ה-NBA של 1981 בהובלת "שלושת הגדולים" - לארי בירד, קווין מקהייל ורוברט פאריש, שנחשבים לכמה משחקני הקו הקדמי (פורוורדים וסנטרים) הטובים בכל הזמנים ומאוחר יותר נבחרו גם להיכל התהילה של הכדורסל.
הם פגשו את יוסטון רוקטס בגמר 1981, שהובלו על ידי מוזס מלון והדיחו את הלייקרס וג'ונסון בסיבוב הראשון.
הרוקטס היו הקבוצה השנייה בתולדות ה-NBA שהגיעה לגמר לאחר שרשמה מאזן שלילי בעונה הסדירה בעוד שלסלטיקס היה המאזן הטוב ביותר ב-NBA של 62–20, והם ניצחו את הגמר ב-6 משחקים.